Diari Oficial de la Generalitat Valenciana


Sumari del DOGV 6335, del 18-08-2010 (2010/9272)

ORDRE 16/2010, de 5 de agost, de la Conselleria de Medi Ambient, Aigua, Urbanisme i Habitatge, de modificació l'Ordre de 31 de juliol de 2008, de la Conselleria de Medi Ambient, Aigua, Urbanisme i Habitatge, per la qual es convoquen subvencions destinades als municipis de la Comunitat Valenciana per a la redacció de plans generals en el període 2008-2010, i se n'aproven les bases reguladores.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6335

Data del DOGV
:   18-08-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/9272


Data del document
:   05-08-2010

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Ordre

Anàlisi jurídica

 Descriptors 

:   * urbanisme
    * pla d'urbanisme
    * administració local
    * suport econòmic

ORDRE 16/2010, de 5 de agost, de la Conselleria de Medi Ambient, Aigua, Urbanisme i Habitatge, de modificació l'Ordre de 31 de juliol de 2008, de la Conselleria de Medi Ambient, Aigua, Urbanisme i Habitatge, per la qual es convoquen subvencions destinades als municipis de la Comunitat Valenciana per a la redacció de plans generals en el període 2008-2010, i se n'aproven les bases reguladores. [2010/9272]  
La publicació de l'Ordre de 31 de juliol de 2008, de la Conselleria de Medi Ambient, Aigua, Urbanisme i Habitatge tenia com a objecte establir el règim per a la concessió d'ajudes i subvencions públiques gestionades per la Direcció General d'Ordenació del Territori, en l'actualitat Direcció General d'Urbanisme, de la Conselleria de Medi Ambient, Aigua, Urbanisme i Habitatge, a aquells ajuntaments que requerien la redacció de plans generals adaptats a les determinacions contingudes en la legislació urbanística territorial i ambiental. Acollint-se a aquesta ordre, s'han concedit ajudes a cinquanta-un municipis.  
Després d'aquesta ordre, s'ha publicat el Decret Llei 2/2010, de 28 de maig, del Consell, de mesures urgents per a agilitar l'exercici d'activitats productives i la creació d'ocupació, i entre les mesures que s'hi estableixen està la supressió del concert previ en la tramitació dels plans generals municipals, la qual cosa permet agilitar de manera substancial la tramitació del planejament, facilita l'aplicació de l'avaluació ambiental estratègica prevista en la Llei 9/2006, de 28 d'abril, sobre avaluació de l'efecte de determinats plans i programes en el medi ambient (BOE 29.04.2006), i reforça la seguretat jurídica i el rigor del sistema de planejament.  
Desapareix, per tant, l'obligació d'exposar al públic per un termini mínim d'un mes el document de concert previ, tràmit assenyalat per l'Ordre de 31 de juliol de 2008 com la fase que legitimava, després de les justificacions corresponents, el pagament del 35% de la subvenció. Resulta, per això, necessari modificar aquesta ordre en aquest aspecte per a adequar-la al nou marc normatiu.  
L'article 7 de la Llei 9/2006, de 28 d'abril, estableix que en el procediment administratiu aplicable per a l'elaboració i aprovació dels plans, s'ha d'introduir un procés d'avaluació ambiental en què l'òrgan promotor ha d'integrar els aspectes ambientals; aquest procés preveu en la primera fase l'elaboració d'un informe de sostenibilitat ambiental sobre el qual, amb posterioritat, es facen consultes, regulades en l'article 10 de la llei esmentada. En aquest article s'indica que l'informe de sostenibilitat ambiental inclou una versió preliminar del pla o programa, el qual s'ha de posar a disposició del públic, i s'ha de consultar a les administracions públiques afectades i al públic interessat, els quals disposen d'un termini de 45 dies per a examinar-lo i formular-hi observacions.  
Es considera aquesta fase de consultes l'adequada per a efectuar el segon pagament de la subvenció, fixada en un 35% del total.  
D'acord amb això, en l'interés de col·laborar amb els ajuntaments en la tasca planificadora i de gestió urbanística, resulta necessari formular les característiques i les condicions aplicables al règim d'ajudes i subvencions públiques i, de conformitat amb les atribucions contingudes en l'article 28 de la Llei 5/1983, de 30 de desembre, del Consell,   
ORDENE  
Article únic. Modificació de l'Ordre de 31 de juliol de 2008   
Es modifica la clàusula deu de l'annex I de l'Ordre de 31 de juliol de 2008, de la Conselleria de Medi Ambient, Aigua, Urbanisme i Habitatge, per la qual es convoquen subvencions destinades als municipis de la Comunitat Valenciana per a la redacció dels seus plans generals en el període 2008-2010, i se n'aproven les bases reguladores, en el sentit que figura en l'annex d'aquesta ordre.  
DISPOSICIÓ FINAL  
«Els pagaments i terminis màxims de lliurament indicats es resumeixen en el quadre següent:  
  
\* \* \* \* \*  
«Los pagos y plazos máximos de entrega indicados se resumen en el siguiente cuadro:  
Única. Entrada en vigor  
Aquesta ordre entrarà en vigor l'endemà de la publicació en el Diari Oficial de la Comunitat Valenciana.  
València, 5 de agost de 2010  
El conseller de Medi Ambient, Aigua, Urbanisme i Habitatge,   
i vicepresident tercer del Consell,  
JUAN GABRIEL COTINO FERRER  
ANNEX  
Nova redacció dels preceptes que es modifiquen de l'Ordre de 31 de juliol de 2008  
U. Es modifica l'apartat 2 de la clàusula deu de l'annex I, en el qual es fixen les bases de les convocatòries de subvencions destinades als municipis de la Comunitat Valenciana per a la redacció dels seus plans generals en el període 2008, el qual queda redactada en els termes següents:  
«2. Un 35% de la subvenció després de l'adopció pel Ple de la corporació municipal de l'acord pel qual se sotmet a informació pública l'informe de sostenibilitat ambiental conjuntament amb la versió preliminar del pla.  
La falta de presentació davant de la Conselleria de la documentació requerida per al pagament d'aquesta fase en el termini de 12 mesos comptadors des de la firma del contracte amb l'equip redactor pot implicar la pèrdua de la subvenció, excepte causa expressament justificada per l'ajuntament, que ha de ser valorada per la Conselleria, a l'efecte de prorrogar el termini assenyalat o, si és el cas, de resoldre l'expedient».  
Dos. Es modifica el quadre de pagaments i terminis màxims de lliurament establits en la clàusula deu de l'annex I, que es redacta en els termes següents:  
Transcorreguts dos mesos del termini màxim establit, es resoldrà, totalment o parcialment, l'expedient.  
La Conselleria de Medi Ambient, Aigua, Urbanisme i Habitatge farà efectives directament les ajudes en favor de l'entitat beneficiària mitjançant l'aportació de factures aprovades de la despesa amb els corresponents justificants de pagament, lliurament de la documentació en suport digital i certificat emés pel secretari de la corporació que acredite la superació de la fase corresponent».